钦定古今图书集成/明伦汇编/闺媛典/第278卷 > 皇清十一 > 傅彦嵚妻程氏
## 钦定古今图书集成/明伦汇编/闺媛典/第278卷 > 皇清十一 > 傅彦嵚妻程氏

按《德安府志》：“程氏，孝感举人傅彦嵚妻。年二十八，夫亡，置夫柩于堂左，泣血致盲。事孀姑菽水尽孝。抚二子世淳、世杰，皆补诸生。姑殁亦殡于堂，朝夕哀泣，数十年如一日。明末，贼陷德安，分兵下孝感，程弃家不顾，而急募人舁两柩出城葬之。年七十卒。”